આ ફરિયાદ કરતાં આ વિસ્તારના યુવાન સામાજિક કાર્યકર અને સ્થાનિક રહેવાસી પિન્કેશ પૂજે મિડ-ડે LOCALને કહ્યું હતું કે ‘એક-બે દિવસની વાત હોય તો સહન પણ કરી લેવાય, પણ અહીં તો રોજનું થઈ ગયું છે. વષોર્થી ગંદકી કરે કોઈ અને ભોગવે કોઈનો ઘાટ ચાલી રહ્યો છે. ફૂલવાળાઓ તેમનો ધંધો કરી હાથ ખંખેરીને જતા રહે છે. તેમને લીધે થતી ગંદકી નથી તેઓ સાફ કરીને જતા, નથી સુધરાઈ એને સાફ કરવા આગળ આવતી. અહીંની ગટરોની અંદર ફૂલવાળાઓને લીધે ભેગો થતો કચરો જમા થાય છે. ગટરો સમયે-સમયે સાફ ન થતી હોવાથી અંદરથી જૅમ થઈ જાય છે જેની અસર નજીકનાં બિલ્ડિંગોને અને માર્કેટોને થાય છે. આ બાબતમાં અનેક વાર ફરિયાદ કરવામાં આવવા છતાં સુધરાઈ તરફથી કોઈ જ પગલાં લેવામાં આવતાં નથી.’